Protes Undang-Undang Cipta Kerja

Protes Undang-Undang Cipta Kerja Indonesia (sebelumnya dikenali sebagai Protes Tolak Omnibus Law dan disebut sebagai Protes Omnibus Law atau Protes Anti-Omnibus Law adalah serangkaian demonstrasi dan pergolakan sivil yang berlaku daripada tunjuk perasaan menolak pelaksanaan atau pemberlakuan undang-undang sapu jagat Cipta Kerja yang disusun oleh Pemerintah dan Dewan Perwakilan Rakyat Republik Indonesia. Pemerintah pimpinan Presiden Joko Widodo beralasan bahawa penetapan undang-undang ini bertujuan menciptakan lapangan kerja dan meningkatkan pelaburan asing dan dalam negeri dengan mengurangi persyaratan peraturan untuk izin usaha dan proses pembebasan lahan. Di sisi lain pula, para penunjuk perasaan membangkang isi undang-undang ini yang dianggap masih belum matang sehingga merugikan banyak pihak jika terlaksana dengan cuainya; mereka juga mempertanyakan kepentingan pembahasan undang-undang ini sehingga menyebabkan rancangan undang-undang yang lebih penting seperti Rancangan Undang-Undang Penghapusan Kekerasan Seksual ditarik dari pembahasan DPR.

Rang undang-undang ini masih terus disahkan pada 5 Oktober 2020 dengan berterusannya pergolakan antara pihak pekerja dengan pemerintah. Beberapa jam sebelum RUU ini dapat disahkan, sebuah surat dikirim bersama oleh 35 syarikat pelaburan menyatakan peringatan kepada pihak pemerintah Indonesia tentang akibat (atau "konsekuensi") merugikan dari terlulusnya RUU tersebut terhadap lingkungan.

Latar belakang
Presiden Joko Widodo bertujuan mahu meningkatkan pelaburan dan perindustrian di Indonesia pada zaman kedua pentadbirannya menyasarkan pendapatan per kapita tahunan sebesar Rp. 320 juta dan keluaran dalam negara kasar (KDNK) AS$ 7 trilion menjelang 2045. Oleh kerana itu, diperlukan peraturan baru untuk memotong "kerenah birokrasi" iklim pelaburan Indonesia.  Beberapa langkah yang dilakukan antaranya memotong jalur birokrasi yang menyulitkan izin usaha baru. Pemerintah bersama DPR lantas mengusulkan RUU Cipta Kerja yang direncanakan dibahas sepanjang program legislasi nasional tahun 2020 ini. RUU ini terdiri dari 15 bab dan 174 fasal yang akan mengubah puluhan aturan pemerintah yang sudah berjalan sebelumnya. 

Draf baru yang dicadangkan berjudul RUU Cipta Kerja yang ditentang hebat oleh ahli alam sekitar, kesatuan pekerja, dan banyak penentangan sejurus selepas penerbitannya. Draf pertama diusulkan pada 12 Februari 2020. Ia mengandungi 15 bab dan 174 artikel yang akan dibincangkan oleh Dewan Perwakilan Rakyat (DPR) semasa Program Legislasi Nasional 2020. Rang undang-undang itu diluluskan pada 5 Oktober 2020.

Pembahasan undang-undang lain 
Pembahasan Rancangan Undang-Undang Cipta Kerja ini juga dikaitkan dengan pembahasan Rancangan Undang-Undang yang sedang dilaksanakan pada masa program legislasi nasional 2020, terutama pada RUU Penghapusan Kekerasan Seksual (RUU PKS) dan RUU Haluan Ideologi Pancasila. RUU PKS merupakan usulan RUU yang sudah menunggu untuk disahkan dan didesak oleh perempuan dan aktivis HAM untuk segera disahkan. Namun kebelakangan ini pada Julai 2020, DPR membatalkan pembahasan dan pembahasan RUU ini. Sementara, RUU HIP diajukan untuk memandu dan menyederhanakan tafsiran (atau "interpretasi") Pancasila. Kontroversinya muncul kerana tafsirannya dianggap "prosekularisme" dan dapat mengarah ke komunisme kerana tidak sesuai dengan TAP MPRS XXV/MPRS/1966. Majelis Ulama Indonesia juga menolak RUU tersebut yang dianggap "ateistik", dan banyak pelajar yang menyebutnya sebagai monopoli tafsiran Pancasila seperti semasa zaman Orde Baru.

Protes
Pihak-pihak seperti kesatuan buruh melakukan aksi tunjuk rasa di berbagai kota untuk menuntut aspirasi suara pihak buruh diberi perhatian dalam pembincangan undang-undang ini, alih-alih hanya dari pihak pengusaha. Tunjuk rasa besar-besaran ini bermula di Pulau Jawa pada Januari 2020. Para penunjuk perasaan bimbang bahawa undang-undang boleh menyakiti kedua-dua pekerja, khususnya bahawa "akan merugikan pekerja dengan mengurangkan pemutusan gaji, memotong cuti wajib, membenarkan waktu kerja yang lebih lama, dan membenarkan pengambilan pekerja kontrak dan sambilan menggantikan pekerja sepenuh masa "; dan persekitaran, khususnya bahawa "akan membawa kepada pemusnahan hutan hujan primer yang penting dalam mengawal pelepasan karbon dan memperlambat perubahan iklim" menurut para ahli alam sekitar. Beberapa kesatuan pekerja mengatakan bahawa undang-undang itu harus merangkumi wakil dari kesatuan pekerja dan bukan hanya kepada pelabur semata-mata. Pemerintah mengatakan bahawa undang-undang itu dapat membantu ekonomi Indonesia yang merosot semasa pandemik COVID-19. Pada 8 Oktober, sekurang-kurangnya 400 penunjuk perasaan telah ditahan, dengan golongan yang ditahan antara dari penunjuk perasaan secara aman hingga perusuh.

Selain menuntut agar undang-undang ditarik balik, beberapa penunjuk perasaan juga menuntut Jokowi untuk mengundurkan diri dari jawatannya, dan menyebut politik Indonesia sekarang sebagai dalang utama.

Pada Ogos, sekumpulan buruh di 20 provinsi mengancam akan melakukan protes yang lebih besar dari 6 hingga 8 Oktober jika undang-undang tersebut tidak ditarik balik. Pemimpin kumpulan itu menyatakan bahawa protokol kesihatan akan dilaksanakan untuk mencegah penyebaran COVID-19, dan melalui The Jakarta Post, "Sama ada kita berjaya atau tidak harus difikirkan selepas itu. Yang penting sekarang ialah kita harus berjuang." Pada 20 Oktober, buruh merancang untuk melakukan tunjuk perasaan lagi pada 27 Oktober jam 1 petang dengan bilangan 5,000 pelajar di seluruh negara. Namun, tidak ada protes yang dilaporkan pada tarikh tersebut. Protes dirancang untuk dilakukan sehingga 10 November, di mana akhir Oktober dan awal November akan menjadi waktu yang kritikal, khususnya dengan Jokowi merancang untuk menandatangani dan menyetujui undang-undang tersebut.

Antara melaporkan bahawa 145 daripada 3.862 orang yang ditahan pada 9 Oktober telah disahkan positif COVID-19.

Pada 10 Oktober, Joko Widodo dalam ucapannya meminta agar penunjuk perasaan mencabar keputusan itu di Mahkamah Konstitusi.

Konfederasi Serikat Pekerja Seluruh Indonesia (KSPSI) dan buruh akan mengadakan tunjuk perasaan kebangsaan pada 1 November (yang kemudian ditunda hingga 2 November) jika presiden Joko Widodo menandatangani Undang-Undang Cipta Kerja pada 28 Oktober.

Keganasan polis
Sebuah video yang menunjukkan polis menyemburkan gas pemedih mata ke ambulans pada 13 Oktober menjadi tular, walaupun polis menegaskan bahawa manuver ambulans tersebut menjadi sebab kepada tembakan gas pemedih mata. Penunjuk perasaan dan Yayasan Bantuan Guaman Indonesia (YLBHI) menuduh polis menggunakan kekerasan yang berlebihan, mengatakan bahawa mereka tidak diberi akses kepada penunjuk perasaan yang cedera, dan bahawa banyak penunjuk perasaan hilang, kemungkinan besar ditahan oleh polis. Suruhanjaya Orang Hilang dan Mangsa Kekerasan (KontraS) menerima sekitar 1,500 aduan mengenai kekejaman polis, sementara Yayasan Bantuan Hukum Jakarta (LBH Jakarta) menerima 288 laporan. Aliansi Jurnalis Independen (AJI) dan Institut Bantuan Hukum (LBH Pers) melaporkan bahawa tujuh wartawan diserang oleh polis, didakwa kerana dikhuatiri akan dirakam oleh mereka.

Lihat juga
 Protes dan rusuhan Jakarta Mei 2019

Nota

Rujukan

Undang-undang Indonesia
2020 di Indonesia
2020 di Asia
Protes 2020
Pembakaran sengaja di Asia
Protes di Indonesia